**Kálmán Kalocsay**, pseudonymy *Peterido Peneter* a *Peter Peneter* (\* 6. október 1891 – † 27. február 1976) bol maďarský esperantista a lekár. Je pokladaný za jedného z najväčších esperantských básnikov, zároveň bol jedným z najplodnejších prekladateľov do tohto jazyka. Pôsobil ako univerzitný profesor a primár nemocnice v Budapešti, napísal rad vysokoškolských učebníc lekárstva. Získal štátne vyznamenanie.

Dielo
-----

Kalocsay najprv publikoval v maďarčine, ale pomerne skoro sa začal venovať esperantu, ktorého literatúru ovplyvnil nielen ako básnik, ale aj ako prekladateľ.

### Poézia

Jeho literárny prínos pre esperantistickú poéziu spočíva predovšetkým v tom, že vypracoval prakticky celú poetiku esperanta a obohatil tento jazyk o značné množstvo poetických slov. Hoci bol jeho vplyv na esperantistickú poéziu obrovský, nie je jeho dielo mimo esperantistický svet príliš známe.

* *Mondo kaj koro*
* *Streĉita kordo* – je jedna z najvýznamnejších básnických zbierok esperantskej literatúry
* *Rimportretoj* – päťdesiat rondel, portrétujúcich najrôznejších esperantských básnikov
* *Sekretaj sonetoj* – toto dielo vydal pod pseudonymom Peter Peneter, zbierka erotických sonetov, vytvára v nej esperantskú slovnú zásobu súvisiacu s erotikou
* *Libro de amo* – je rozsiahla zbierka vydaná po pod pseudonymom Peterido Peneter
* *Ezopa saĝo* – ide o sedemdesiat sedem zveršovaných Ezopových bájok
* *Izolo* – zbierka básní

### Odborná literatúra

Kálmán Kalocsay redigoval *Hungara antalogio* a *Enciklopedio de esperanto*, ďalej bol dlhoročným šéfredaktorom najvýznamnejšej esperantskej literárnej revue *Literatura mondo*. Uverejnil množstvo recenzií, esejí, štúdií, ktoré často vychádzali v revue *Hungara vivo*.

Filozofické diela
* *Lingvo*
* *Stilo*
* *Formo*

Filologické diela
* *Parnasa gvidlibro* – je významná jazyková esej, ktorý spísal v spolupráci s G. Waringheinom
* *Plena gramatiko de esperanto* (štvrté vydanie tohto diela vyšlo pod názvom *Plena analiza gramatiko de esperanto*) – ide o rozsiahle (cez 600 strán) dielo zaoberajúce sa problematikou esperanta. Toto dielo spísal v spolupráci s prof. Waringhienom.
* *Sistema esperanto-gramatiko* – vedecká monografia
* *Vojaĝo inter tempoj*
* *La gramatika karaktero de esperanto-radikoj*
* *6000 frazeologiaj esprimoj hungaraj esperanta* – snaha o vytvorenie esperantskej frazeológie

### Preklady

Mimo vlastnú tvorbu sa venoval prekladom do esperanta, prekladal predovšetkým z maďarčiny a podarilo sa mu preložiť najvýznamnejšie diela maďarskej poézie. Prekladal ale aj z mnohých iných európskych jazykov. Jeho básnické preklady sú považované za veľmi dobré. Mimo poéziu preložil aj niekoľko prozaických diel, tieto preklady sa stretli s menším ohlasom.

* *Kantanta kamparo* – ide o preklad viac než stovky maďarských ľudových piesní
* *Johano la brava* – preklad známej ľudovej rozprávky od Sándora Petöfiho
* *Tragedio de l' homo* (Tragédia človeka) – čo je významné dielo maďarskej literatúry od Imre Madácha
* *Eterna bukedo* – čo je preklad medzinárodnej básnickej antológie z 22 jazykov
* *Tutmonda sonoro* – dielo obsahujúce výbor cez 600 básní 185 básnikov z 30 jazykov za štyri tisícročia
* *La morto de la ĉielarko* – básnická zbierka Endre Adyho
* *Libero kaj amo* – vybrané básne Sándora Petöfiho

Ďalej preložil dve Goetheho diela *Romaj elegioj* a *Taglibro*, Dantove Peklo z Božskej komédie (*La inferno*). V spolupráci s G. Waringhienom preložil Baudelairove kľúčové dielo Kvety zla (*Floroj de l'malbono*). Z anglickej literatúry preložil Shakespearovho Kráľa Leara (Rego Lear), *Somermeznokta songo a Tempesto*.

V spolupráci s. G. Waringhinom preložil Heineho *Kantoj kaj romancoj*.

Z prózy preložil drámu F. Karinthyho *Morgaŭ matrne*, Heltaiovu komédiu *La paĉjo de la reĝino* a *Arthistorio* od A. Heklera, novely *Rozinjo* (G. Törtök) a *Du kokcineloj* (G. Gárdonyi).

Iné projekty
------------

Commons
* Spolupracuj na Commons Commons ponúka multimediálne súbory na tému **Kálmán Kalocsay**

Zdroj
-----

*Tento článok je čiastočný alebo úplný preklad článku Kálmán Kalocsay na českej Wikipédii.*

Autoritné údaje: * GND: 130357685
* ISNI: 0000 0001 1511 4033
* LCCN: n87131693
* NK ČR: mzk2003181879
* PIM: PIM59714
* VIAF: 50332375
* WorldCat: lccn-n87131693